Sakeman moet R295 miljoen aan SA oorbetaal | Maroela Media
Gesinslede in ‘verdagte’ posisie aangetref ná brand
Sakeman moet R295 miljoen aan SA oorbetaal
17 Junie 2013
Arnold Bengis, ‘n sakeman van Houtbaai, is deur ‘n hof in Amerika aangesê om nagenoeg R295 miljoen restitusie aan Suid-Afrika te betaal, het The Star Maandag berig.
Die hof in Amerika het die uitspraak Vrydag gelewer en sluit Bengis se seun, David, en sy voormalige sakevennoot, Jeffrey Noll, in. Die hof het bevind dat Bengis (77), David (43) en Noll (62) moet betaal nadat hulle ‘n onwettige hoeveelheid Weskuskreef van Suid-Afrika na Amerika uitgevoer het.
Die drie mans het glo reeds sowat R70 miljoen as deel van ‘n ander kriminele saak aan die Suid-Afrikaanse regering oorbetaal, en hulle moet dus nou die oorblywende R224 miljoen oorbetaal.
Desmond Stevens, waarnemende hoof van visserye by die departement van landbou, bosbou en visserye, het gesê die regering het aanvanklik meer as R537 miljoen geëis, maar is verheug deur die hofbevel. Volgens die hofdokumente het Noll en Bengis aan die hoof van twee Amerikaanse maatskappye gestaan wat vis namens Houtbaai Visbedryf invoer, prosesseer, verpak en versprei.
Pyl-hond het glo ander geteister
DA-raadslid glo oor rassistiese e-pos geskors